rlitschk/wikidir huggingface dataset:
Myriam Bédard (* 22. Dezember 1969 in Neufchâtel, hüüd en Stadtdeel vun Québec) is en ehmalge kanaadsch Biathletin un tweefack Olympiasiegerin. Buterdem kunn kunn se mit hör Erfolgen bi de Biathlon-Weltmeesterschapen 1993 in Borowez as bither eenzig Fru Medaillen bi en Biathlon-Weltmeesterschap för Kanada haalen. Myriam Bédard hett gemeensam mit den ehmalgen Biathleten Jean Paquet en Dochter. Nah de Scheeden vun hör eerst Mann hett Myriam Bédard den in' Iran boren Maler un Fotografen Nima Mazhari heiraadt. Bédard hett in dat Öller vun 14 Johren dat Scheeten lehrt, as se Kadettin vun de kanaadsch Armee wurr. Mit 15 Johr hett se an hör eerst Biathlonwettkamp deelnommen. Mit 18 Johr wurr se kanaadsch Juniorenmeesterin. 1990 in Ruhpolding wunn Bédard as eerst Kanadierin överhoopt en Biathlon-Weltcuploop. Bi de Olympisch Winterspelen 1992 in Albertville − as Fruen eerstmals an Biathlon-Wettkämpen deelnehmen drüffen − wunn se över de 15 Kilometer de Bronzemedaille achter Antje Miserky un Swetlana Wladimirowna Petschorskaja. In dat folgen Johr wunn se hör eerst wichtigen Titel, as se över 7,5 km Weltmeesterin vör Nadeschda Alexandrowna Talanowa un Jelena Pawlowna Belowa wurr; in dat Rennen över 15 km keem blots Petra Schaaf vör hör up dat Podest. Bi de Olympischen Winterspielen 1994
Rinnat Ibragimowitsch Safin (russisch Риннат Ибрагимович Сафин}}; * 29. August 1940 in Bolshiye Yaki, Tatarstan; † 22. Oktober 2014) weer en sowjeetsch Biathlet un Olympiasieger. Rinnat Safin hörr to de spoodrieksten sowjeetschen un internatschonalen Biathleten vun de tweet Hälft vun de 1960er un de eerst Hälft vun de 1970er Johren, ofschons he meest in den Schadden vun sien groot Landsmann Alexander Tichonow stunn, an de sien Siet he sien gröttste Erfolge halen kunn. Bi de Biathlon-Weltmeesterschapen 1967 in Altenberg verpass de Athlet vun Dynamo Leningrad as Veert um fiev Sekunn achter Jon Istad sien eerst Medaille över 20 Kilometer. In den Staffelwettbewarv wunn he gemeensam mit Tichonow, Wiktor Mamatow un Nikolai Pusanow achter dat norweegsch Team mit Sülver sien eerst internatschonale Medaille. An de Olympisch Winterspelen hett Safin nich deelnommen. 1969 is he weer bi de Biathlon-Weltmeesterschapen, ditmal in Zakopane an den Start gahn. Achter Tichonow wunn he mit Sülver sien eerst aber ok eenzig internatschonale Eenzelmedaille, mit Tichonow, Mamatow und Wladimir Gundarzew in' Staffelwettbewarv sien eerst Goldmedaille. In Östersund wunn he den Staffelwettbewarv 1970 nochmal, nu mit Alexander Uschakow för Gundarzew. 1971 wunn Safin in Hämeenlinna to'n darten Mal Staffelgold, veert Mann weer nu Nikolai Muchitow. In' Eenzel reck
Anna Böger (* 1. Januar 1977 in München, Bayern) is en düütsch Schauspelerin. Anna Böger wurr 1977 in München boren. Hör Schauspeelutbillen kreeg se tüschen 1999 un 2001 an dat Max Reinhardt Seminar Wien. 2001 harr se en Engagement an dat Schauspeelhuus Zürich. Wiedere Statschonen vun hör Bühnentätigkeit weern dat Berliner Ensemble, de Münchner Kamerspelen, siet 2008 dat Theater Freiburg un 2011 dat Schauspiel Köln. Hör Filmdebüt geev Anna Böger in den 2006 rutbrochten Speelfilm Shoppen. Se hett buterdem in Nebenrullen vun Feernsehproduktschonen as SOKO Stuttgart mitwarkt. En dragen Rull speel se 2009 in den Film Salami Aleikum. De 1,87 m groot Anna Böger snackt neben Düütsch noch Engelsch un Franzöösch un leevt in Frankfort an’n Main. In hör Freetiet bedrifft se Rieden, Klautern un Flamenco-Danz. 2002 Kunstpries Berlin: Förderpries Dorstellen Kunst Anna Böger in de Internet Movie Database (engelsch) Agenturprofil vun Anna Böger Normdaten: GND: 138912157 (OGND, AKS) | LCCN: no2018163230 | VIAF: 95523372 | Wikipedia-Personensöök Anna Boeger - Top-Thema auf Fuento. Afropen an’n 20. März 2021.
Cyrano de Bergerac (dt. Titel: Cyrano von Bergerac) is en franzööschen Historienfilm ut dat Johr 1990. Dat Dreihbook baseert op dat Theaterstück mit glieken Naam vun Edmond Rostand, in dat all Woorwessel in Alexandriners sproken warrt. In den Film speelt Gérard Depardieu de Hööft- un Titelrull, Speelbaas weer Jean-Paul Rappeneau. De Premiere weer an’n 28. März 1990 in Frankriek. De Film speelt in Paris in’t Johr 1640. De grote Fechtmeester Cyrano de Bergerac un Dichter mit spitze Tung mit grote Leev för Freeheit, verkieht sik in sien schöne Cousine Roxane. Man he troet sik nich, ehr dat intogestahn, vunwegen dat he en bannig grote Nees hett un bang is, dat se em wegen ehr afwiesen deit. Dorto kummt, dat sik Roxane in Christian verkeken hett, de goot utsütt un in Cyrano sien Gardetrupp, de Gascogner Kadetten, deent. Roxane is vun Hart en Fründin vun de so nöömten Preziösen, un verlangt dorüm, dat ehr Utwählten ehr mit Wöör vull vun Geist ümwarven deit. Man, Christian hett keen Sinn för de Poesie. So stellt Cyrano em Hülp an: He schrifft in sien Naam Brefen vun Leev mit grote Kunst. De Brefen hebbt Spood, un so winnt he Roxane sien Hart un Hand.
Kjell Søbak (* 21. Juni 1957 in Bodø) is en ehmalger norweegsch Biathlet. Bi de Olympisch Winterspelen 1980/Biathlon keem he mit de norweegsch Staffel över 4 x 7,5 Kilometer in' Biathlon up den veerten Platz un in' Eenzel keem he up Platz 5. Veer Johr later 1984 in Sarajevo wunn he mit de norweegsch Staffel över 4 x 7,5 Kilometer, to de buterdem noch Eirik Kvalfoss, Rolf Storsveen un Odd Lirhus hörrn deen, de Sülvermedaille. Bi de Biathlon-Weltmeesterschapen 1982 in Minsk wunn he mit de norweegsch Staffel de Sülvermedaille. In dat Eenzel belegg he den 6. Platz un in' Sprint den 9. Platz. [http://www.sports-reference.com/olympics/athletes/so/kjell-sobak-1.html Kjell Søbak in de Datenbank vun Sports-Reference)
Maren Hammerschmidt (* 24. Oktober 1989 in Frankenberg) is en düütsch Biathletin un Skilanglöperin. Maren Hammerschmidt is de Twillinssüster vun Janin Hammerschmidt un leevt in Winterberg. De Tolloberwachtmeisterin start för den SK Winterberg. Se wurrd vun Carsten Pieper, tovör vun Thomas Pawliczek un Bernhard Kröll traineert. Siet August 2008 hörrt se to dat Toll Ski Team. Hammerschmidt hett hör eerst internatschonal Rennen in’ Rahmen vun dat European Youth Olympic Festival 2007 in Jaca bestreeden, wo se Fievte in dat Sprintrennen wurr un in dat Verfolgungsrennen de Bronzemedaille wunn. Bi de Biathlon-Juniorenweltmeesterschapen 2008 in Ruhpolding wurr se in’ Sprint Weltmeesterin vör Elise Ringen un hör Süster, full denn aber up Rang 9 torüch, wiels hör Süster in de Verfolgung Weltmeester wurr. In’ Eezel keem se denn blots up Rang 32, wunn aber mit de Staffel (mit hör Süster un Nicole Wötzel) hör tweeten Titel. Bi de Biathlon-Juniorenweltmeesterschapen 2010 in Torsby keem se in’ Eenzel blots up Platz 21 wunn aber in’ Sprint de Goldmedaille vör Sophie Boilley un Synnøve Solemdal. Gegen Enn’ vun de IBU-Cup 2009/10 geev Hammerschmidt hör internatschonal Debüt bi de Fruen un keem glieks in hör eerst Sprintrennen up den 10. Platz. Dat Johr drup reck se as
Gérard Xavier Marcel Depardieu [ʒe.ʁaʁ.ksa.vje.maʁ.sɛl.d(ə.)paʁ.ˈdjø] (* 27. Dezember 1948 in Châteauroux, Indre) is en franzööschen Schauspeler, de siet 2013 ok de russ’sche Staatsbörgerschop hett. He tellt siet de 1970er Johren to de nafraagsten franzööschen Charakterdorstellers, man he hett ok in verschedene populäre Kummedien mitspeelt. Depardieu as as drütt vun söss Kinner vun en Blicksmeed boren worrn un is in en Arbeiderfamilie in Châteauroux opwassen. Sien Öllern künnen nich lesen un ok nich schrieven. In de School harr he Lasten wegen in Spraakstören un gell as opasternatsch un labil. In sien Autobiografie vertellt he, dat he sik mit teihn Johren an homosexuelle Mannslüüd prostitueert harr. Mit dörteihn Johren füng he en Utbilln as Drucker an, de he aver gau wedder afbroken hett. In de Freetiet bedreev he in en US-Kaserne Boxsport. Wegen Roov un Smuggel harr he mehrmols Arger mit de Polizei un den Toll . 1964 is Depardieu vun en Fründ, den Schauspeelschöler Michel Pilorgé, betüdelt worrn, mit em na Paris to tehn. Na en Opföhren vun en Molière-Stück, hett he denn beslaten, dat he ok Schauspeler warrn wull. An’t Théâtre National Populaire hett he ümsünst Ünnerricht kregen, vun 1966 an besöch he denn de École d’Art Dramatique vun Jean-Laurent
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | ► 405 v. Chr. | 404 v. Chr. | 403 v. Chr. | 402 v. Chr. | 401 v. Chr. | ► | ►► Athen hett in’t Vörjohr siene besten Strategen vor Gericht stellt un henricht. Nu verleert dat in de Slacht bi Aigospotamoi gegen Sparta unner Lysander. De Krieg vun’n Peloponnes is dor in’n Grunne mit ut.
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | ► 406 v. Chr. | 405 v. Chr. | 404 v. Chr. | 403 v. Chr. | 402 v. Chr. | ► | ►► Slacht bi de Argenusen. Dat is de gröttste Seeslacht, de in dat antike Grekenland jemols slahn wurrn is. Athen winnt en groten Sieg over de Flott vun Sparta unner Kallikratidas, de in de Slacht um kummt. Sophokles, Schriever vun Tragödien uut’n oolden Grekenland (* üm 496 v. Chr.)
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | ► 407 v. Chr. | 406 v. Chr. | 405 v. Chr. | 404 v. Chr. | 403 v. Chr. | ► | ►► In den Krieg vun'n Peloponnes verleert Athen unner Antiochos de Seeslacht bi Notion gegen Sparta unner Lysander.
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | ► 408 v. Chr. | 407 v. Chr. | 406 v. Chr. | 405 v. Chr. | 404 v. Chr. | ► | ►► Pleistoanax, König vun Sparta ut dat Huus vun de Agiaden.
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | ► 409 v. Chr. | 408 v. Chr. | 407 v. Chr. | 406 v. Chr. | 405 v. Chr. | ► | ►► Karthago erovert Selinunt un Himera up Sizilien un maakt de in Dutt. Dat Drama Philoktetes vun Sophokles warrt to'n eersten Mol upföhrt.
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 410er v. Chr. | 400er v. Chr. | 390er v. Chr. | 380er v. Chr. | ► 410 v. Chr. | 409 v. Chr. | 408 v. Chr. | 407 v. Chr. | 406 v. Chr. | ► | ►► De Flotten vun Athen unner Alkibiades siegt over Sparta in de Slacht vun Kyzikos in de Marmara-See. De spartaansche Upperbefehlhebber Mindaros kummt dor bi um. Mindaros, Feldherr vun Sparta
Anfissa Anatoljewna Reszowa (russisch: Анфиса Анатольевна Резцова}}; * 16. Dezember 1964 in Jakimez, Oblast Wladimir; † 19. Oktober 2023 ) weer en sowjeetsch/russische Skilanglöperin un Biathletin. Se wunn in' Langloop bi de Nordisch Skiweltmeesterschapen 1985, 1987 un 1999 mit de russisch (bzw. sowjetschen) Staffel de Goldmedaille. Bi de Olympisch Winterspelen 1988 in Calgary gelung hör mit de sowjeetsch Staffel de Olympiasieg. Dorto wunn över de 20-Kilometer-Streck noch de Sülvermedaille achter Tamara Tichonowa aber vör Raissa Smetanina. In' Biathlon wunn se bi den Olympisch Spelen 1992 in Albertville över 7,5 Kilometer vör Antje Misersky un Jelena Belowa un mit de 3 x 7,5 km Staffel de Bronzemedaille. Twee Johr later in Lillehammer wunn se Gold mit de Biathlonstaffel. Se leevt hüüd in Moskau un is de Moder vun de Biathletinen Darja Leonidowna Wirolainen un Kristina Leonidowna Reszowa. Olympisch Winterspelen: 1988: 1x Gold (Staffel), 1x Sülver (20 km) Weltmeesterschapen: 1985: 1x Gold (Staffel) 1987: 1x Gold (Staffel), 2x Sülver (5 km, 20 km) 1999: 1x Gold (Staffel) Weltcup: 1x Platz 2 im Gesamtweltcup (1986/87) Olympisch Winterspelen: 1992: 1x Gold (Sprint), 1x Bronze (Staffel) 1994: 1x Gold (Staffel) Weltmeesterschapen: 1992: 1x Sülver (Mannschap) Weltcup: 2x Gesamtweltcup-Siegerin (1991/92, 1992/93) Anfissa Reszowa in de Datenbank
Mindaros († 410 v. Chr. bi Kyzikos) weer en Feldherr vun Sparta in dat föffte Johrhunnert vor Christus. In den Krieg vun'n Peloponnes (431-404 v. Chr.) weer he in't Johr 411/410 v. Chr. Nauarch, un dor Upperbefehlhebber vun de spartaansche Flotten mit. He hett sunnerlich atheensche Stützpunkte an den Hellespont angrepen. Dor woll he den Transport vun Koorn ut de Gemarken vun de Swatte See her unnerbreken, dat Athen so nödig bruken dö. He hett sik in en Reeg vun Seeslachten gegen den athenschen Feldherrn Alkibiades slahn. Mol hett he wunnen un mol verlaren, bit he tolest 410 v. Chr. in de Slacht vun Kyzikos an'n Süüdwall vun de Marmarasee umkamen is. Sien Naam warrt in en spartaanschen Bericht nömmt, de bi de Atheners as en typischen Satz vun lakoonsche Kortheit gellen dö: Scheepe verlaren. Mindaros dood. Mannslüde hefft Hunger. Weet nich, wat doon. Xenophon, Hellenika 1,1,23; Plutarch, Alkibiades 28.
Karin Friedrich (* 18. Februar 1925 in Marburg; † 27. November 2015) weer en düütsch Journalistin un Schrieverin. Karin Friedrich weer de Dochter vun Ruth Andreas-Friedrich un Otto A. Friedrich, den lateren Präsidenten vun de Bundesvereinigung der Deutschen Arbeitgeberverbände. Se hörr as hör Moder un deren Levensgefährte Leo Borchard wiels de Tiet vun den Natschonalsozialismus de Wedderstandsgrupp Onkel Emil an. Nah den Tweten Weltkrieg weer se tonächst över fiev Johren as Schauspelerin an dat Berliner Hebbeltheater anstellt. 1950 hett se ehr beroplichen Swoorpunkt nah München up den Journalismus verlagert un hett sück in dissen Beriek vör allen mit sozialpolitisch Themen utnannersett. Nah en Anstellung bi de Tietschrift Echo der Woche as ok en Volontariat bi de Südpost hett se van 1953 bit to hör Ruhestand 1992 as Reporterin un Redakteurin bi de Süddeutschen Zeitung arbeit Doröver herut hett sück Karin Friedrich in de Weiße Rose Stiftung un den Helperkrink Miteinander leben-ProAsyl insett. 2004 wurr se vun de Gedenkstäe Yad Vashem as Gerechten mank de Völker ehrt. Se leev later in Gauting un is in de Nacht to’n 27. November 2015 storven. Wege ins gelobte Land. Metropol, Berlin 1994, ISBN 3-926893-74-5. Zeitfunken. Biographie einer Familie. Beck, München 2000, ISBN 3-406-45868-8. Kürschners
Gö’nstörp (hoochdüütsch Gödenstorf) is en Dörp in de Gemeen Gö’nstörp (Samtgemeen Solzhusen) in’n Landkreis Horborg, Neddersassen. Dat Dörp liggt in de Lümbörger Heid. Dör dat Dörp flütt de Oosterbeek, de denn in’n Noordbeek münnt. De Naveröörd sünd Gastää in’n Noordoosten, Oilstörp un Solzhusen in’n Oosten, Eyndörp in’n Süüdoosten, Lübberstää un Äästörp in’n Süüdwesten un Garlstörp un Toppenstää in’n Westen. Gö’nstörp kummt an’n 22. Oktober 1289 as Godingstorpe toeerst in de Oorkunnen vör. In’n Eersten Weltkrieg sünd söss Soldaten ut Gö’nstörp fullen oder vermisst un in’n Tweten Weltkrieg 27. In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Garlstörp in dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Solzhusen höört. Na 1885 weer dat in’n Kreis Winsen un 1932 is dat Deel von’n Kreis Horborg worrn. 1928 is Oilstörp Deel von de Gemeen Gö’nstörp worrn. Dat hett sik to’n 1. Oktober 1951 ännert, as Oilstörp wedder egenstännig worrn is.
De Borgbeekkanaal (hoochdüütsch Burgbeckkanal) is en Waterloop, de twüschen Bredenwisch un Neeland-Vörwark von rechts in de Oost münnt. De Waterloop hett keen richtigen Born. He spiest sik ut de Gravens in dat Kedener Moor twüschen Groot-Steernbarg, Stodermoor un Bützfletermoor. De Gravens sünd in’n Oosten mit de Haschenfleter Wettern verbunnen. In dat Rebeed liggt ok de Roodslammdeponie von Aluminium Oxid Stood. Von dor flütt de Kanaal in en Afstand von 800 Meter parallel to de Groot-Steernbarger Straat (K 80/K 3) na Noordwesten. An de Straat An’n Kanaal (K 3 na Ritschermoor) knickt de Borgbeekkanaal na Süüdwest un denn na en beten mehr as een Kilometer wedder na Noordwest. He löppt dor denn an de K 63 langs na Hammohermoor. Dicht bi de Eck K 3/K 63 nimmt de Kanaal von links den Villahs-Moorgraven op. Wieder in’n Noordwesten twüschen Hammohermoor un Waterkroog münnt von rechts de Fanggraven in’n Borgbeekkanaal. An disse Steed knickt de Kanaal wedder na Süüdwesten af. He flütt nu an de K 62 langs dör Borg. Vör Seemoor un Ossenpohl dreiht de Borgbeekkanaal na Noordwesten un nimmt von Süden den Düünbödeler Beek op. Von de Steed in’n Westen von Borg an billt de Kanaal de Grenz twüschen Bredenwisch un
Georg Albrecht is de Naam von Georg Albrecht (1815–1890), düütschen Richter, Georg Albrecht (1881–1964), düütschen Historiker, Georg von Albrecht (1891–1976), düütschen Pianist un Kumponist, Georg Albrecht (* 1989), düütschen Ieshockeyspeler, Georg Eugen Albrecht (1855–1906), düütschen Pastoor un Missionar. Georg Albrecht is de Naam von disse Herrschers Georg Albrecht von Brannenborg (1591–1615), Markgraaf von Brannenborg, Georg Albrecht von Brannenborg-Kulmbach, Begrünner von de Kulmbacher Lien von de fränkschen Hohenzollern, Georg Albrecht von Brannenborg-Kulmbach, Begrünner von en freeherrliche Familie von Kotzau, Georg Albrecht (1690–1734), Först von Oostfreesland, Georg Albrecht (1695–1739), Hartog von Sassen-Weißenfels-Barby. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Alkibiades (ooldgr. Ἀλκιβιάδης; * um 451 v. Chr. rüm in Athen; † 404 v. Chr. in Phrygien) weer en bedüdenden Staatsmann, Rhetor un Feldherr ut dat antike Athen. He stamm ut de vermaarde Adelsfamilie vun de Alkmaioniden. In de tweede Hälfte vun den Krieg vun'n Peloponnes speel he en unbannige Rull as Strategen, militäärschen Befehlhebber un Politiker. In den Krieg hett he en poor mol de Sieten wesselt. Um 420 v. Chr. hett he sik in siene Heimatstadt Athen for en aggressive Butenpolitik utspraken un hett sik dor bannig for stark maakt, den Krieg ok na Sizilien hen to bringen. Nadem siene polietschen Feende em anklaagt harrn vunwegen „Frevel an de Religion“, is he utknepen na Sparta hen. Dor hett he as strateegschen Raatgever deent un allerhand Vörsläge maakt, gröttere Feldtöge gegen Athen to unnernehmen. To'n Deel hett he de ok sülms anföhrt. Man ok in Sparta hett he sik fix Feende maakt un so möss he utbüxen na dat Perserriek. Dor weer he Raatgever vun den Satrapen Tissaphernes. Man dat duer nich lang, dor hefft em siene Frunnen in Athen besnackt, datt he torüchkamen scholl. Achternah hett he en poor Johre in Athen as General deent, bit siene Feende
Kurt Bauer (* 23. Oktober 1900 in Oberschöneweide; † 14. November 1945 in Ketschendorf) weer en düütschen Verwaltungsbeamten. Bauer is 1900 in Oberschöneweide boren. Na dat Abitur un den Militärdeenst hett he 1919 en Studium von de Juristeree an de Universitäten Griepswoold un Berlin anfungen. 1922 hett he in Griepswoold sien Dr. jur. maakt.. 1923 is he as Börgermeester von Penkun in Vörpommern wählt worrn un weer dormit to de Tied de jüngste Verwaltungsbaas in dat Düütsche Riek. 1925 hett he sik as Börgermeester in de Stadt Winsen beworven un is dor för twölv Johr wählt worrn. Bi de Wahlen 1933 weer he Kannedaat för den Natschonalen Middelstand, wat em in Kunflikt mit de NSDAP brocht hett. Dorüm hett he sik op de Steed as Börgermeester in Schönebeck beworven un hett dit Amt 1934 övernahmen. 1937 is he Maat von de NSDAP worrn. Nadem Schönebeck an’n 12. April 1945 von de Amerikaners innahmen worrn is, dröff Bauer Börgermeester blieven, ofschoonst he in de NSDAP weer. Nadem aver de Stadt an de Sowjetunion övergeven worrn is, is Bauer an’n 10. Juli 1945 in Haft kamen, as he bi de sowjetsche Kummandantur gegen Verhaftungen dör de Rode Armee protesteert hett. He keem
Kurt Bauer is de Naam von Kurt Bauer (1900–1945), düütschen Verwaltungsbeamten, Kurt Bauer (1903–1993), düütschen Maler, Kurt Bauer (1906–1981), düütschen Künstler, Kurt Bauer (Kurt Max Bauer; 1926–2016), öösterriekschen Ornitholoog, Kurt Bauer (1928–2017), düütschen Pianist, Kurt Bauer (* 1961), öösterriekschen Historiker, Kurt Bauer, öösterriekschen Beamten, Kurt M. Bauer (Kurt Max Bauer; 1926–2016), öösterriekschen Ornitholoog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lüneburg betekent Lüneburg, Gemeen in KwaZulu-Natal, Süüdafrika, Lüneburg, fröhere Borg bi Wetter, Landkreis Marburg-Biedenkopf, Hessen, Lüneburg (A 1411), Typschipp von de Lüneburg-Klass von Versorgungsscheep, (10801) Lüneburg, en Asteroid, Lüneburg, düütsche Eddelfamilie, Lüneburg, Lübecker Patriziergeslecht. Dat is ok de hoochdüütsche Naam von Lümborg, Stadt in’n Landkreis Lümborg, Neddersassen, Regerungsbezirk Lümborg, fröheren Regerungsbezirk in Neddersassen, Förstendom Lümborg, ehmalig Herrschopsrebeed. Lüneburg is de Familiennaam von Alexander Lüneburg (1240–1302), düütschen Politiker, Alexander Lüneburg (1560–1627), düütschen Politiker, Alexander Lüneburg († 1625), Raadsherr in Lübeck, Alexander von Lüneburg (1643–1715), Doomherr un Raadsherr in Lübeck, Anton von Lüneburg (1673–1744), düütschen Politiker, Heinz Lüneburg (1935–2009), düütschen Mathematiker, Hieronymus Lüneburg (vör 1530–1580), düütschen Politiker, Hieronymus Lüneburg († 1633), Raadsherr in Lübeck, Joachim Lüneburg (1512–1588), düütschen Politiker, Johann Lüneburg († 1373), düütschen Politiker, Johann Lüneburg (üm 1394–1461), düütschen Politiker, Johann Lüneburg (üm 1420–1474), düütschen Politiker, Johann Lüneburg (üm 1460–1493), düütschen Patrizier un Schriever, Johann Lüneburg († 1529), düütschen Politiker, Johann Lüneburg († 1531), düütschen Politiker, Johann Lüneburg (1570–1619), düütschen Politiker, Karl Lüneburg (1927–2014), düütschen Politiker, Ludeke Lüneburg († 1539), düütschen Politiker, Nisse Lüneburg (* 1988), düütschen Springrieder, Rasmus Lüneburg (* 1982), düütschen Springrieder, Rudolf Karl Lüneburg (1903–1949), düütschen Mathematiker un Physiker. Kiek ok bi: Lunenburg. Disse Siet is över en
Wolfsburg is de hoochdüütsche Naam von Wulfsborg, Stadt in Neddersassen, Oold-Wulfsborg, Stadtdeel von Wulfsborg, Slott Wulfsborg, Slott in Wulfsborg. Wolfsburg betekent ok Wolfsburg, Oort in de Gemeen Wolfsburg-Unkeroda in’n Wartburgkreis, Döringen, Wolfsburg, düütschen Naam von de Stadt Kula in de Vojvodina, Serbien, Wolfsburg, düütschen Naam von de Borg Vlčí hrádek, Tschechien, Wolfsburg, Borgruin in Neustadt an der Weinstraße, Wolfsburg, fröhere Waterborg in Roisdorf, Noordrhien-Westfalen, Wolfsburg, Gebüüd in Marburg, Wolfsburg, Kathoolsche Akademie in Mülheim an der Ruhr, Noordrhien-Westfalen, Wolfsburg, fröhere Waterborg in Vilich-Rheindorf in’n Bonner Stadtbezirk Beuel, Noordrhien-Westfalen, Wolfsburg, düütschen Speelfilm ut dat Johr 2002, Wolfsburg, en Frachtschipp. Wolfsburg is de Familiennaam von Gebhard von der Schulenburg-Wolfsburg (1763–1818), düütschen Staatsmann, Werner von der Schulenburg-Wolfsburg (1792–1861), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.